
Beszédfelismerés hatékonyságának vizsgálata különböző nyelvtanokkal

A beszédfelismerőknek feladatától és típusától függően több szintjét különböztetjük meg. Ezek egyike a folyamatos beszédfelismerő. Ebben az esetben a cél: összefüggő mondatok felismerése, amihez megoldást nyújt a rejtett Markov modellek alkalmazása. Fejlődését számos tényező befolyásolja.
Agglutináló nyelveknél, mint amilyen a magyar nyelv is, a toldalékoló jelleg szavanként akár több száz féle toldalék hozzáadását teszi lehetővé. Ez megsokszorozza a szóalakokat szemben az izoláló nyelvekkel - mint az angol - ahol a fő nyelvtani funkciókat a szavak sorrendje határozza meg, továbbá alig használ ragozott szavakat emiatt a szóalakok száma nagyságrenddel kisebb. Ebből adódóan egy angol nyelvre kifejlesztett szóalapú felismerő nem adaptálható a magyar nyelvre, folyamatos beszédfelismerőnél pedig még több probléma merül fel.
Munkám során egy betanított beszélőfüggő rejtett Markov modelleken alapuló beszédfelismerőn végeztem vizsgálatokat, különböző nyelvtani eseteket figyelembe véve, majd elemeztem az eredményeket.



